open-index/open-wikipedia-markdown huggingface dataset:
Amen

**Amen** é unha banda de hardcore punk formada en 1994 nos Ánxeles, California. A banda sufriu continuos cambios na súa formacións, sendo o seu fundador Casey Chaos o único membro constante do grupo. Chaos escribe toda a letra e a música, e interpreta todas as voces e os instrumentos nas gravacións de estudio.

## Discografía 
## Véxase tamén 
### Ligazóns externas 
* Páxina oficial da banda
Amon Amarth

**Amon Amarth** é unha banda de death metal melódico con temática viquinga procedente de Tumba, Suecia, e fundada en 1988 co nome "Scum". O nome procede do libro *O Señor dos Aneis* de J. R. R. Tolkien, sendo Amon Amarth un dos nomes do Monte do Destino. A banda leva editados once álbums de estudio, un EP, un DVD e dezanove videoclips.

## Discografía 
### Álbums 
## Véxase tamén 
### Ligazóns externas 
* Páxina oficial 
* Canle oficial de YouTube
* Amon Amarth en MySpace
Anthrax

**Anthrax** é unha banda de thrash metal estadounidense baseada en Nova York formada no ano 1981 polo guitarrista Scott Ian e o baixista Dan Lilker. Foi unha das máis populares bandas da escena thrash dos anos 80, e destaca por ser a primeira en combinar heavy metal con rap. Anthrax leva vendidos ao redor de 10 millóns de discos en todo o mundo, e é considerada unha das catro grandes do thrash metal, xunto con Metallica, Megadeth e Slayer.

En 2016 o grupo levaba publicados once álbums de estudio, un feixe de sinxelos e un EP coa banda de hip hop estadounidense Public Enemy. Segundo Nielsen SoundScan, Anthrax vendeu 2,5 millóns de discos nos Estados Unidos dende 1991 ata 2004, cunhas vendas mundiais de 10 millóns de copias.

## Discografía 
* *Fistful of Metal* - 1984 (Megaforce Records)
* *Spreading the Disease* - 1985 (Island Records)
* *Among the Living* - 1987 (Island Records)
* *State of Euphoria* - 1988 (Island Records)
* *Persistence of Time* - 1990 (Island Records)
* *Sound of White Noise* - 1993 (Elektra Records)
* *Stomp 442* - 1995 (Elektra Records)
* *Volume 8: The Threat Is Real* - 1998 (Ignition Records)
* ''We've Come for You All* - 2003 (Sanctuary Records)
* *Worship Music* - 2011 (Megaforce/Nuclear Blast)
* *For All Kings'' - 2016 (Megaforce, Nuclear Blast)

## Véxase tamén 
### Ligazóns externas 
* Páxina oficial da banda
Ninot

[miniatura|dereita|220px|Ninot de [Xoán Carlos I de España|Xoán Carlos I.]]
Un **ninot** é un boneco que se coloca nunha falla durante a festa das Fallas en Valencia para representar ou caricaturizar unha personaxe (xeralmente famosa) para mofarse. Os ninots adoitan ter un talle que vai duns poucos centímetros nas fallas infantís, a varios metros, nas fallas grandes.

Cada ano de fallas seleccionase o mellor ninot (un de entre tódalas fallas grandes e un de entre tódalas fallas infantís), que se indulta, e sálvase da queima. Este ninot leva o nome de ninot indultado.

## Véxase tamén
### Ligazóns externas
* Fotos da exposición o Ninot das Fallas de Valencia
Ninot indultado

O **ninot indultado** (*ninot indultat* en valenciano) é o ninot da única falla que a votación do público da Exposición do Ninot decide que non sexa incinerado na noite da cremà.

## Características
Normalmente, os votantes non teñen un criterio fixo á hora de escoller cal será o ninot indultado. Adoita ser aquel que, por cuestións de estética ou ben porque representa un símbolo importante para os valencianos, resulta máis gracioso ou está mellor elaborado. No ano 2008, o ninot indultado foi o da falla de Nou Campanar.

Nos anos vinte, cando por fin as fallas acadaron unha connotación artística, foi cando por primeira volta se propón, de xeito popular, liberar do lume un ninot. En 1924 é proposto formalmente por primeira vez, aínda que non tivo unha grande acollida, porque se pensaba que era un acto oposto ao auténtico significado das fallas.

En 1933 realízase a primeira cabalgata descritiva das fallas, facendo desfilar ninots cos artistas e os falleiros, e por primeira volta, indúltase un ninot por votación popular. En 1934 Regino Mas, artista falleiro e membro da asociación de artistas falleiros efectuou a proposta "l'indult del foc" (o indulto do lume), onde se reflectía a insistencia popular en liberar o ninot das lapas. Finalmente, no 1936 realizouse por primeira vez a cabalgata do ninot, tradición que se mantén até a actualidade.

## Véxase tamén
### Outros artigos
*Fallas
*Cremà
*Monumento falleiro
*Ninot
*Plantà
Pablo Vioque

**Pablo Vioque Izquierdo**, nado en Cáceres en 1953 e finado en Madrid o 14 de decembro de 2008, foi un avogado español, coñecido pola súa implicación no narcotráfico galego.

## Traxectoria 
De familia acomodada de Cáceres, licenciouse en Dereito na Universidade de Murcia. Por relacións familiares, en 1974 ocupou o posto de avogado da Cámara de Comercio de Vilagarcía de Arousa e asesor do Banco Urquijo. En 1980 pasou a ocupar a secretaría da Cámara de Comercio e entrou en contacto como avogado con distintos contrabandistas de tabaco nas costas da ría de Arousa.

Participou na fundación de Alianza Popular e desenvolveu unha amizade persoal con Manuel Fraga. Vioque militou no Partido Popular ata que en 1989 pasou a Coalición Galega. Despois viuse implicado en operacións inmobiliarias de recualificación de terreos e foi destituído por orde de Manuel Fraga, xa no poder, como secretario da Cámara.

Dedicado fundamentalmente á defensa de narcotraficantes, entre os seus clientes contáronse Sito Miñanco, Laureano Oubiña, ou Luís Falcón, Falconetti. Foi Falcón precisamente quen o acusou en 1989 de dirixir unha operación de narcotráfico de haxix, pola que se enfrontou ao seu primeiro xuízo. Nesa época os traficantes de tabaco estaban a dar o salto á droga, sobre todo cocaína.

En 1991 tentou desembarcar dúas toneladas de cocaína colombiana na costa de Cedeira, pero o mal tempo estragou case toda a carga. Díxolle aos exportadores colombianos que se perderan as dúas toneladas, pero queda con 100&nbsp;kg. Como consecuencia da vinganza que tomaron os propietarios da mercadoría foi asasinado o tesoureiro da Cámara de Comercio local, Luis Vilas Martínez, enviado de Vioque. En 2008 faleceu de cancro de colon.

## Notas 
## Véxase tamén 
### Bibliografía 
*

### Outros artigos 
* Narcotráfico en Galicia
Ixavara, Santa Cruz de Parga, Guitiriz

**Ixavara** é un lugar da parroquia de Santa Cruz de Parga no concello lugués de Guitiriz na comarca da Terra Chá. Segundo o IGE, en 2023 tiña 19 habitantes (10 homes e 9 mulleres).

## Lugares e parroquias 
### Lugares de Santa Cruz de Parga 
### Parroquias de Guitiriz
## Notas
Manderlay

***Manderlay*** é a segunda película da triloxía *USA - Land of Opportunities*, do director danés Lars von Trier. Nela trátase de profundar sobre as raíces do racismo.

## Sinopse 
A acción arranca poucos días despois do final de *Dogville*. Grace (desta vez interpretada por Bryce Dallas Howard en vez de por Nicole Kidman), viaxa a Alabama, no sur dos Estados Unidos, onde atopa unha plantación de algodón, Manderlay, onde aínda rexe a escravitude. Grace consegue liberar os escravos, e decide quedar para estabelecer unha comunidade democrática con moi malos resultados.

Logo de comprobar as condicións de traballo na plantación, abandona o seu pai, gángster, para tomar o control da mesma, abolindo a situación escravista e "castigando" aos antigos opresores. Antes de morrer, a ama da plantación entrégalle un libro, o *libro da Ama*, no que se explican as normas que os escravos deben cumprir.

Cerca do final da película explícase que esa comunidade seguía vivindo neses termos por propia vontade, e que ese mesmo libro fora redactado polos membros da plantación, libres e escravos.

Tras decatarse, Grace é obrigada, polos propios escravos de Manderlay, a tomar o control volvendo a oprimilos, tralo que decidindo escapar.

## Análise 
Ao igual que a súa predecesora *Dogville*, esta rodada sen apenas decorado, usando sinxelamente aqueles obxectos imprescindibles para o argumento e substituíndo paredes e portas por marcas no chan similares ás de xiz nunha lousa.

## Críticas 
A fita foi criticada principalmente polo feito de que na gravación asasinouse a un asno. Se ben a escena foi finalmente eliminada debido ás críticas, von Trier seguiu defendendo que importa máis a liberdade de expresión das persoas que a vida ou morte dun animal, algo que desgustou a moita xente.

Curiosamente, o movemento Dogma 95, do que é fundador, di nun dos seus mandamentos que non se pode incluír mortos (se ben esta película non está enmarcada dentro de dito movemento).
Eirexe, Santa Locaia de Parga, Guitiriz

**Eirexe** é un lugar da parroquia de Santa Locaia de Parga no concello lugués de Guitiriz na comarca da Terra Chá. Tiña 1 habitante no ano 2007 segundo datos do Instituto Galego de Estatística que era 1 home, o que supón unha diminución con relación ao ano 2000 cando tiña 4 habitantes.

Segundo o Instituto Galego de Estatística, en 2024 tiña 1 habitante (1 home), ao igual que en 2007.

## Toponimia 
A orixe do topónimo é o latín , o lugar da igrexa.

## Lugares e parroquias 
### Lugares de Bande 
### Parroquias de Guitiriz 
## Notas
Linfocito T

miniatura|dereita|250px|Ilustración dun linfocito.
O **linfocito T** ou **célula T** é unha célula do sistema inmune. Non hai un só tipo de linfocito T, senón que abrangue estirpes diversas. Non obstante todos os linfocitos T son xerados na medula ósea. Unha vez formados, saen dela e diríxense ao timo, onde comezará a súa maduración. Unha vez localizados nela, coñécense como **timocitos**. Son máis inmaturos canto máis preto estean do córtex tímico. A medida que maduran, vanse introducindo na parte máis interna do timo.

## Maduración tímica 
Cando o linfocito T chega ao timo, comeza a primeira maduración destas células. Así, nos primeiros estadíos, a célula T comeza a producir o receptor de linfocito T, de maneira asimétrica. Primeiro a subunidade β e logo a α. A gran maioría de TCRs expresados son o tipo αβ. Máis tarde comezan a expresar os complexos proteicos CD4 e CD8.

A todos estes linfocitos se lles presentan todos os antíxenos do organismo, a través de macrófagos, células dendríticas e células estromais tímicas. Parte deles interacionan de maneira forte, parte de maneira feble e parte non interacionan. As células que interacionan de maneira forte ou non interactúan son eliminadas para previr enfermidades autoinmunes (seleción tímica negativa). As células que interactúan de maneira feble poden continuar coa súa maduración (selección tímica positiva). Xeralmente, os macrófagos e células dendríticas encárganse da selección negativa, mentres que as células estromais tímicas da selección positiva.

As células superviventes comezan a expresar ou ben CD4 (células CD4 positivas; expresan MHC-II) ou ben CD8 (células CD8 positivas; expresan MHC-I). Estas células teñen funcións distintas:

* Células CD4 positivas: linfocitos Th ou colaboradores *Artigo principal*: Linfocito CD4+
* Células CD8 positivas: linfocitos Tc ou citotóxicos *Artigo principal*: Linfocito CD8+

Unha vez feita esta distinción, o linfocito abandona o timo e diríxese a un ganglio linfático.

## Maduración postímica 
Cando o linfocito chega ao ganglio linfático, inda non está activado. Precisa dun contacto cun antíxeno (esóxeno no caso do linfocito Th e endóxeno no linfocito Tc).
* Célula CD4+: Contacta a través do TCR co MHC-II da célula presentadora de antíxeno (APC). Interactúan tamén o complexo CD4 co B27 da APC.
* Célula CD8+: Contacta a través do TCR co MHC-I da APC. Tamén o complexo CD8 con B27 da APC.

O contacto cos epitopos do MHC produce expresión do receptor de interleucina-2. O contacto con esta substancia provoca a proliferación e diferenciación da célula T.

## Véxase tamén 
### Outros artigos 
* CD5, CD2, CD7, CD9, CD6
Happiness Is...

"**Happiness Is...**" é o single número 20 da cantante xaponesa Ami Suzuki. Tratase dunha single limitado lanzado especialmente para a convención que tivo lugar en Tokyo dende o 19 de novembro do ano 2005 ata o 15 de xaneiro de 2006 chamada **Snoopy Life Design Happiness is the 55th Anniversary**, que conmemoraba o 55 aniversario da famosa serie Peanuts.

## Lista de temas
Negaigoto

é o single número 18 da cantante xaponesa Ami Suzuki, lanzado o 17 de agosto do ano 2005 baixo o selo avex trax e producido por Max Matsuura.

## Información 
Este foi o primeiro single balada de Ami Suzuki en avex. O principal que chamou a atención foi o seu vídeo musical, que entre fanáticos e foros de discusión a nivel internacional causou algo de conmoción por algunhas comparacións co vídeo musical de "alterna" de Ayumi Hamasaki. Para o vídeo musical foron usados máis recursos que quizais ningún outro traballo visual da artista, onde por primeira vez se vían efectos especiais como o feito de facer a Ami voar polas rúas da cidade.

O igual que os singles anteriores, foi lanzado en formatos CD e CD+DVD. Ambas versión do disco contiñan as mesmas cancións, e o material audiovisual é o vídeo do tema e tamén imaxes de detrás da cámara da gravación deste. O lado B do single, "*Times*", foi utilizado no comercial para produtos do fogar da empresa N’STREET. Este se converteu na primeira oferta de realizar un comercial para Ami dende o grande éxito que posuía entre 1999 e 2000. Unha versión remesturada desta mesma canción sería incluída dentro do single "Around the World".

## Lista de temas 
### CD 
### DVD 
## Posición nas listas
Wushu

miniatura|300px|Unha típica competición de wushu.
O **wushu**, coñecido tamén como **wushu moderno** ou **wushu contemporáneo**, é, á vez, un deporte de exhibición e de contacto, derivado das artes marciais da China. O wushu componse de dúas disciplinas: taolu (rutinas) e sanda (combate).

As rutinas de taolu son patróns de exercicios e manobras de carácter ximnástico, baseado nas artes marciais da China en base ás cales se xulga ós competidores e se lles asigna unha puntuación segundo unhas normas específicas. As rutinas comprenden movementos básicos (posicións, patadas, puñadas, equilibrios, saltos e xiros) relacionados con algún estilo tradicional de arte marcial chinesa e poden ser modificados co obxectivo de demostrar unha maior habilidade de tipo ximnástico (nandu).

A International Wushu Federation (IWUF) organiza os Campionatos Mundiais de Wushu cada dous anos; o primeiro Campionato Mundial se realizou en 1991 en Pequín.
Xunta Central Falleira

A **Xunta Central Falleira** (en valenciano *Junta Central Fallera* (JFC)) é o organismo que regula e coordina a festa das fallas tanto na cidade de Valencia coas comisións de cada falla, así coma coas Xuntas de Distrito. Tamén coordina as diferentes Xuntas Locais Falleiras nas diversas poboacións onde se celebra esta festa.

## Características 
Ten a sede no edificio adxunto ao Museu Faller, en fronte da Ciutat de les Arts i les Ciències (Cidade das Artes e das Ciencias), xunto a igrexa de Montolivet.

A Xunta encargase, por exemplo, de facer a elección da Fallera Major de Valencia, de escoller as mellores fallas de tódalas categorías, así como de organizar os actos centrais da festa, como a Ofrena de flors á Mare de Déu dels Desemparats, e moitas outras.

Deixando de banda as posturas políticas puntuais desta entidade, débese destacar a súa importancia cívica e organizativa no País Valenciano.

## Véxase tamén
### Outros artigos
*Fallas
*Comisión falleira
*Monumento falleiro
*Ofrenda floral das Fallas

### Ligazóns externas
* Web Oficial da Xunta Central Falleira
Ofrenda floral das Fallas

dereita|300px|miniatura|Representación feita con flores para a ofrenda de fallas á Mare de Déu dels Desemparats.
miniatura|dereita|300px|Procesión de falleiras no día da Ofrenda, en Valencia.

A **Ofrenda de Flores** (l'Ofrena de flors en valenciano) é un dos aspectos máis relixiosos das Fallas de Valencia. Esta tradición faise dende 1945.

Os días 17 e 18 de marzo, tódalas falleiras das 370 comisións falleiras fan procesión até a Plaça de la Mare de Déu para ofrecer un ramo de caraveis á Virxe. Vístese con flores nunha estada xigante de madeira, que amodiño vai tomando a forma da Virxe. Un gran toldo azul e branco disponse entre a Basílica e un edificio á outra banda, para cubrila de posíbeis choivas. En calquera parte da fonte da praza, déixanse aínda máis flores e tamén unha clase de presebes, feitos por cada falla. Contra as paredes da Basílica da Virxe, dispóñense recintos onde se meten aínda máis flores. As últimas falleiras ao facer a ofrenda sempre son a falleira infantil e a Falleira Maior, os máximos representantes da festa.

## Véxase tamén
### Outros artigos
*Fallas
*Comisión falleira
Little Crystal

é o single número 21 da cantante xaponesa Ami Suzuki, lanzado o 7 de decembro do ano 2005 baixo o selo avex trax e producido por Max Matsuura.

## Información 
Este é o primeiro single lanzado pola cantante Ami Suzuki que é considerado de 4 caras A (é dicir, que contén catro canción promocionais), aínda que só tivo dous vídeos musicais. A pesar de que as catro cancións son baladas, cada unha ten certo estilo característico, principalmente a causa das persoas que traballaron dentro delas, á parte da mesma Ami, que foi a que escribiu tódalas letras das cancións.

"*Crystal*" é a máis acorde coas épocas do Nadal nas que foi lanzado o single, e tamén é coñecida como a canción principal do mesmo. Foi composta por Kazuhito Kikuchi e KZB, os que tamén fixeran exitosas baladas para artistas como Ayumi Hamasaki. "*To Be Free*" é creación de HAL, os que tamén traballaron con Hamasaki (a canción considerase bastante similar o single de Ayu chamado "M"). Principalmente o estilo musical de "*Place*" é obra de Tasunari Nakamura, o que traballou coa artista no single "Negaigoto", o seu primeiro single balada. Nakamura tamén destacou polos seus traballos con bandas coñecidas no ámbito de melodías suaves, como Every Little Thing. A última canción é "*Carry Out*", canción tamén composta por Kikuchi, pero o seu ritmo parecese as baladas da cantante Kumi Koda, xa que o seu fiel colaborador H-wonder é o que fixo os arranxos, facendo que a canción teña toques de R&B.

## Lista de temas 
### CD 
### DVD 
## Posición nas listas
Fantastic

"**Fantastic**" é o single número 22 da cantante xaponesa Ami Suzuki, lanzado o 8 de febreiro do ano 2006 baixo o selo avex trax e producido por Max Matsuura.

## Información 
Tralo fracaso do single de baladas anterior, con este single volveuse o xénero trance dos anteriores traballos de Ami Suzuki baixo avex, principalmente debido os arranxos de Ken Harada, quen tamén compuxo a instrumentación para "Around the World". A canción é a primeira da cantante que foi utilizada nun anime, en concreto, esta canción usaríase na adaptación do coñecido manga chamado Black Jack, o que tivo bastante audiencia no Xapón. Esperábase acaparar a atención dos fans do xénero da animación xaponesa. Aínda que o single debutou con mellores vendas que "Negaigoto", non se pode comparar co éxito que tiveron por exemplo "Delightful" e "Eventful".

## Lista de temas 
### CD (Edición Normal) 
### DVD 
### CD (Edición Limitada) 
## Posición nas listas 
## Ligazóns externas 
* "Fantastic" information en Oricon.
Rachel Green

miniatura|Jennifer Aniston, actriz que interpreta a Rachel Green.
**Rachel Karen Green** é unha personaxe de fición da popular serie televisiva dos Estados Unidos *Friends* (1994-2004), dándolle vida a actriz Jennifer Aniston, quen recibiu premios Emmy e un Globo de Ouro pola súa interpretación.

## Biografía 
Rachel apareceu no episodio piloto correndo ata Central Perk cun vestido de noiva empapado pola chuvia procurando a súa mellor amiga do instituto Monica Geller, con quen perdera o contacto. Rachel, a diferenza de Monica, foi popular durante o instituto. Antes da serie, Rachel fuxiu da súa voda con Barry Farber (ou Barry Finkle, como foi coñecido inicialmente) ó descubrir que unha salseira que lle deran de agasallo para a voda excitáballe máis ca el.
Falleira Maior

miniatura|250px|dereita|Falleiras do ano 2008.
A **Falleira Maior** (en valenciano: *fallera major*) dáse en Valencia na festa das fallas e é a meirande representante dunha comisión falleira, durante os festexos e actividades que dita comisión realiza durante o ano que dure o seu reinado, tamén exerce de representante ante outras comisións falleiras u outros eventos aos que a comisión sexa invitada.

Existe tamén o cargo de Falleira Maior Infantil, ostentado por unha nena e que representa de igual modo aos nenos dunha comisión falleira.

## Falleiras Maiores de Valencia 
Trátanse da **Fallera Major de València** e a **Fallera Major Infantil de València**, en ambos casos son falleiras dunha comisión falleira, elixidas por un xurado, e cuxa función principal é exercer como embaixadora da festa das fallas na propia cidade de Valencia e fora dela, aló onde sexa requirida durante o ano que dura o seu reinado.

## Sistema de elección da Falleira Maior 
O primeiro paso da elección é a preselección. Cada comisión falleira de Valencia que o desexe pode presentar unha candidata, na meirande parte de casos estas candidatas son as falleiras maiores da comisión da anterior festa. A preselección faise de entre tódalas fallas de cada sector falleiro. O acto de elección consiste nun desfile das candidatas vestidas de valencianas para ser valoradas por un xurado. Por cada sector elíxense 3 falleiras no caso de que haxa 13 candidatas ou máis, 2 falleiras se hai entre 7 e 12 candidatas e 1 falleira se hai 6 ou menos candidatas. No caso das infantís é igual. O xurado elector pode ser de 2 tipos segundo se decida: un xurado designado pola Xunta Central Falleira o un xurado conformado polos presidentes das distintas fallas do sector.

En segundo lugar farase a elección de cortes, onde aquelas falleiras preseleccionadas serán valoradas durante varios días por un xurado designado polo Presidente da Xunta Central Falleira e que esta conformado por persoas de valía de diversas profesións (xornalistas, expertos en protocolo, artistas falleiros,...) e por xente relacionada coas festas (antigas Falleiras Maiores, antigas Cortes de Honra, ex-directivos da Xunta Central Falleira,...). Este xurado de entre tódalas candidatas ten a función de elixir ás trece que consideren mellores para o cargo.

Por último un xurado elixido a votación pola asemblea de presidentes de falla e que estará formado por cinco persoas que poden ser de entre os mesmos presidentes ou membros do pleno de Xunta Central Falleira, e tras varios días compartidos coas 13 candidatas, elixirán á rapaza de máis valía coma Fallera Major de Valencia, e as 12 restantes pasaran a ser a súa Corte de Honra. No caso das infantís é igual.

## Véxase tamén 
* Fallas
* Comisión falleira
* Xunta Central Falleira
* Lista de Falleiras Maiores
Lista de Falleiras Maiores

A Falleira Maior (en valenciano: *fallera major*) dáse en Valencia na festa das fallas e é a meirande representante dunha comisión falleira, durante os festexos e actividades que dita comisión realiza durante o ano que dure o seu reinado, tamén exerce de representante ante outras comisións falleiras ou outros eventos aos que a comisión sexa invitada. A continuación pódese ler unha lista coas distintas falleiras maiores ao longo dos anos.

## As Falleiras Maiores de Valencia 
### Falleiras maiores antes da guerra civil 
Durante a Guerra Civil Española entre os anos 1937 e 1939 non se elixiu Falleira Maior de Valencia.

### Falleiras maiores pre-democráticas 
### Falleiras maiores da democracia 
## As Falleiras Maiores Infantís de Valencia 
### Falleiras maiores infantís pre-democráticas 
### Falleiras maiores da democracia 
## Notas
Central Perk

O **Central Perk** é unha cafetería de ficción da serie *Friends*, situada no Greenwich Village na cidade de Nova York. É un dos principais puntos de encontro dos seis personaxes da serie, onde pasan a meirande parte do seu tempo libre.miniatura|Decorado da cafetería *Central Perk* nos Warner Bros. Studios|centro
Linfocito T CD4+

miniatura|dereita|300px|Función dos linfocitos (células) T
O **linfocito CD4+**, tamén chamado **linfocito Th** (*helper*), linfocito T colaborador ou linfocito T axudante, é un linfocito derivado dun linfocito T no timo. Neste órgano unha parte dos timocitos en maduración deixan de expresar o complexo CD8 e só expresan CD4. É por este motivo polo que a estas células se lles denomina CD4 positivas. Unha vez rematada a súa maduración tímica este tipo celular posúe:
* Receptor de células T, como o resto das células T. A maior parte é receptor tipo αβ.
* Complexo CD4
* Reacciona co complexo maior de histocompatibilidade tipo II, que presenta antíxenos esóxeno.

## Funcións do linfocito T colaborador 
Encárgase de coordinar a resposta inmune. Ten funcións na inmunidade celular e humoral. A célula T colaboradora será activada no ganglio linfático por contacto cun antíxeno esóxeno. Efectuado este contacto pode ocorrer:
* Linfocito T efector, capaz de diferenciarse a Th1 e Th2
* Linfocito T de memoria, que precisa dun segundo contacto

Os linfocitos Th efectores á súa vez diferéncianse en:

* Th1: Aparecen polo contacto con interleucina-2
* Th2: Aparecen polo contacto con interleucina-4

## Funcións do linfocito Th1 
Colabora coa inmunidade celular, activando linfocitos T ou forzando a outras células presentadoras de antíxenos a activalos. Colabora tamén coa inmunidade innata ao liberar TNF (factor de necrose tumoral) e interferón gamma. Estas dúas substancias activan aos neutrófilos e particularmente o interferón gamma activa tamén aos macrófagos. O interferón ten a maiores efectos antivirais, bloqueando a entrada e/ou replicación dos virus nas células. Ten ademais actividade inhibitoria sobre os Th2.

## Funcións do linfocito Th2 
Traballa na inmunidade humoral, xa que activa aos linfocitos B. Con eles interaccionan:
* MHC-II da célula B co TCR do linfocito Th2
* B27 da célula B co CD4 do linfocito Th2
* CD40 da célula B co CD40L do linfocito Th2
Ademais, atenúa a resposta inmune innata, ao diminuír a actividade de macrófagos, neutrófilos e células Th1.
Alexandre de Hesse-Darmstadt

**Alexandre de Hesse-Darmstadt**, nado en Darmstadt o 15 de xullo de 1823 e finado na mesma cidade o 15 de decembro de 1888, foi un nobre alemán, terceiro dos catro fillos de Lois II de Hesse e do Rin, e de Guillermina de Baden.

## Traxectoria 
O príncipe Alexandre mantivo a tradición marcial da súa familia e serviu no Exército Ruso, onde foi un distinguido soldado cunha brillante carreira por diante. Mandaba un rexemento de lanceiros e foi premiado coa Cruz de San Xurxo. O feito de que súa irmá María fose a zarevna (princesa herdeira) de Rusia (esposa do futuro tsar Alexandre II de Rusia) non era unha desvantaxe para os seus propósitos.

Esta prometedora carreira foi destruída por un escándalo, pois Alexandre namorouse da condesa Xulia de Hauke, unha camareira de súa irmá María Alexandrovna. A condesa era unha orfa de orixe xermana-polaca, protexida do tsar, e filla do antigo ministro de guerra do tsar. Co tempo, o tsar Nicolao I considerou a Alexandre coma un posíbel marido para a súa sobriña, mais informado do romance prohibiu a maridaxe; era inconcibíbel que unha persoa próxima á familia imperial casase cunha simple condesa. O Almanaque de Gotha, léxico e guía das clases tituladas europeas, era moi claro en asuntos de índole matrimonial.

Alexandre marchou a Inglaterra para cavilar no tocante ao seu futuro, pero acabou regresando a Rusia para fuxir xunta con Xulia até Breslau (hoxe Wroclaw, en Polonia), onde casaron en outubro de 1851.

Volveron a Hesse, onde o irmán máis vello do noivo, o Gran Duque Lois III de Hesse-Darmstadt estaba desgustado polo inferior status dinástico da muller de seu irmán. Nomeouse a Xulia condesa de Battenberg (nome dunha pequena cidade no norte de Hesse onde eles viviron apartados nun primeiro momento), pero os seus fillos ficaron definitivamente excluídos da liña de sucesión. Por fin a condesa foi elevada ao rango de princesa, e a parella puido así volver a Darmstadt.

Ao perderen as súas prerrogativas dinásticas, o príncipe Alexandre e a súa morganática esposa viviron unha vida tranquila. A súa familia vivía principalmente no castelo de Heiligenberg, xunta a Jugenheim, no sur de Hesse.

## Descendencia 
Alexandre de Hesse e Xulia de Battenberg tiveron cinco fillos, que herdaron o título e o apelido de súa nai. Os fillos foron:

* María de Battenberg (1852 - 1923). 
* Lois de Battenberg (1854 - 1921). 
* Alexandre de Battenberg (1857 - 1893). 
* Henrique de Battenberg (1858 - 1896). 
* Francisco Xosé de Battenberg (1861 - 1924).

Malia todos os escándalos, a familia de Battenberg conseguiu ser aceptada pola nobreza europea. Entre os seus descendentes destacan:

* Luísa de Battenberg - Raíña de Suecia, consorte de Gustavo VI Adolfo.
* Filipe de Edimburgo, Duque de Edimburgo - Esposo de Isabel II do Reino Unido.
Christian Otto Mohr

dereita|miniatura|Christian Otto Mohr.

**Christian Otto Mohr**, nado en Wesselburen o 8 de outubro de 1835 e finado en Dresde o 2 de outubro de 1918, foi un enxeñeiro civil alemán, un dos máis celebrados do século XIX.

## Traxectoria 
Mohr pertenceu a unha familia terratenente de Wesselburen na rexión de Holstein e estudou na Escola Politécnica de Hannover. A comezos de 1855, durante os primeiros anos da súa vida laboral estivo traballando no deseño de vías de ferrocarril para as vías dos estados de Hannover e Oldenburg na actual Baixa Saxonia, deseñando algunhas pontes famosas e creando algún dos primeiros armados de aceiro.

Aínda nos seus primeiros anos construíndo vías de tren, Mohr sentíase moi interesado polas teorías de mecánica e a resistencia de materiais e no 1867, fíxose mestre de mecánica no Politécnico de Stuttgart e no 1873 no Politécnico de Dresde. Mohr tiña un estilo directo e sinxelo que era moi popular entre os seus estudantes. Retirouse en 1900.

## Logros científicos 
En 1874, formalizou, a até entón só intuitiva, idea dunha estrutura estaticamente indeterminada (hiperestática).

Mohr foi un entusiasta das ferramentas gráficas e desenvolveu un método para representar de xeito visual as tensións en tres dimensións, previamente proposto por Carl Culmann. En 1882 desenvolveu o método gráfico en dúas dimensións para a análise do tensor de tensións, coñecido coma círculo de Mohr e o usou para propor a nova teoría de resistencia de materiais, baseada no esforzo cortante. Tamén desenvolveu o diagrama Williot-Mohr para o desprazamento de armaduras e a teoría de Maxwell-Mohr para a análise de estruturas estaticamente indeterminadas.

## Véxase tamén 
### Outros artigos
* Círculo de Mohr
O.K. Funky God

"**O.K. Funky God**" é o single número 25 da cantante xaponesa Ami Suzuki, lanzado o 28 de febreiro do ano 2007 baixo o selo avex trax e producido por Max Matsuura. Trátase do primeiro de tres singles con colaboracións lanzados semanalmente. Neste single, Ami colaborou por primeira vez con "Buffalo Daughter". Deste single lanzáronse un número limitado de copias.

## Lista de temas 
## Posición nas listas
Like a Love?

"**Like a Love?**" é o single número 24 da cantante xaponesa Ami Suzuki, lanzado o 26 de xullo do ano 2006 baixo o selo avex trax e producido por Max Matsuura.

## Información 
Este é o oitavo single da cantante baixo o selo de avex. A promoción non foi moita, con pouca emisión do vídeo musical e poucas críticas musicais sobre o mesmo. Unicamente recibiu un pouco de atención polo feito de que estaba escrito por Ami e composto pola cantante Ai Otsuka. Con este single é a primeira vez que ai compón un tema para outro artista e foi o que máis chamou a atención do público, tanto dos seguidores de Ami como os de Ai. Ambas teñen idades similares e se coñeceron na xira de a-nation realizada no ano 2005, onde Ami se presentaba por primeira vez no escenario e Ai por terceira vez. A composición do single, o igual que o seu arranxo, recibiron críticas dos fanáticos de ambas artistas, considerándoa algo pobre musicalmente. A versión cantada no concerto do a-nation do ano 2006 foi mellorada adaptándoa máis o estilo Pop/Rock que caracteriza a Ai Otsuka.

"*Like a Love?*", tanto a canción como o vídeo musical gravado na cidade de Okinawa, foron descritos pola mesma Ami como a continuación de "Alright!", o single de verán lanzado anteriormente e que obtivo un éxito moderado. A súa páxina oficial incluso menciona a "*Alright!*" como a canción que relata a excitación de comezar unha nova aventura amorosa, e "*Like a Love?*" como algo máis ala da superficialidade, cando as cousas pasan a un maior grao. A canción que acompaña o single, "*Squall ni Nurete*", trata de aproximarse aínda máis ao pop/rock.

## Lista de temas 
## Posición nas listas
Our Airline

**Our Airline** *(antiga **Air Nauru**)* é a aeroliña nacional de Nauru, establecida no ano 2006, en Yaren, para ligar a pequena illa entre as demais illas da Oceanía, cun transporte rápido, seguro e confortábel.

## Frota 
Conta con dous boeing 737-300, conseguido cunha axuda lucrativa do goberno de Taiwán (China). A súa ruta é entre as cidades de Brisbane, Honiara e Yaren.

## Ligazóns externas 
* Páxina d’Our Airline
Pirámide

A **pirámide** () pode ser:

* En xeometría, a **pirámide** é un poliedro.
* En arquitectura, a **pirámide** é unha construción. Entre elas temos as seguintes:
** **Pirámide de Zoser** (en chanzos) que é a tumba do faraón Zoser de Exipto.
** **Pirámide de Cestio** que é un monumento funerario da Antigüidade, situado preto da porta de San Paulo en Roma.
** A Necrópole de Gizeh que contén entre outras a **Gran Pirámide de Gizeh**, en Exipto
* En economía, **pirámides**, estafa mediante Esquema Ponzi
* En diagramas, a:
** **Pirámide de poboación**, representación gráfica da distribución por idade e sexo da poboación,
** **Pirámide nutricional**, diagrama que indica en que proporcións inxerir os distintos tipos de nutrientes na dieta diaria,
** **Pirámide de Maslow**, diagrama sobre a xerarquización das necesidades humanas;
** **Pirámide ecolóxica** ou **Pirámide trófica**, na que se representa graficamente a estrutura trófica dun ecosistema e que pode ser de tres tipos: 
*** **Pirámide de números**
*** **Pirámide de enerxía**
*** **Pirámide de biomasa**
São José do Rio Preto

**São José do Rio Preto** é unha cidade brasileira do estado de São Paulo. Está a 450&nbsp;km ao norte da capital do estado. Ten unha área total de 434,1&nbsp;km², e unha poboación estimada, no ano 2008, de 414.272 habitantes. É a cidade máis grande da rexión norte do estado e a décima primeira do estado.

miniatura|esquerda|Vista da cidade.

## Véxase tamén 
### Ligazóns externas 
* Universidade estadual em São José do Rio Preto. 
* Páxina da prefeitura
Free Free/Super Music Maker

"**Free Free/Super Music Maker**" é o single número 28 da cantante xaponesa Ami Suzuki, lanzado o 22 de agosto do ano 2007 baixo o selo avex trax e producido por Max Matsuura. O single ten dúas caras A e é unha colaboración de Ami con Yasutaka Nakata, que é un remesturador notable por traballar con m-flo e outros músicos destacados xaponeses. As dúas canción deste single son moi electrónicas.

## Lista de temas 
## Posición nas listas
Ogre (Tekken)

**Ogre**, que tamén leva por nome **Toshin** en xaponés e coñecido como o **Deus Loitador** polos antigos aztecas, é un personaxe ficticio na serie Tekken. É o antagonista e subxefe de Tekken 3 e Tekken Tag Tournament. Cando é derrotado, transfórmase en True Ogre (absorbendo o ki de Heihachi Mishima ou de Jin Kazama para a batalla final).

## Historia 
### Tekken 
O verdadeiro pasado de Ogre é descoñecido, con só murmurios e lendas proporcionando calquera información acerca da súa existencia e propósito. As lendas din que Ogre foi unha arma antiga de guerra deixada atrás por *aliens* hai séculos. Máis adiante foi adorado polos aztecas como deus loitador.

Moitos anos despois Heihachi Mishima reclamou o control do Mishima Zaibatsu, formando o Tekken Force, o seu propio grupo militar. Unha das misións do Tekken Force foi buscar un antigo templo situado nalgunha parte de México. Moi pronto despois de chegar alí, Heihachi notou que a súa forza enteira fora destruída polo Deus Loitador Ogre. Heihachi viu o poder de Ogre e intentou capturalo.

Despois da liberación de Ogre, atacou a moitos mestres de artes marciais de fama mundial en todas as partes do globo.
Se o mataban, recollía o ki de Heihachi converténdose no True Ogre.

Despois do ataque de Ogre a Jun, Jin foi onda Heihachi tal como Jun lle ordenara previamente. Heihachi decidiu adestrar o rapaz para convertelo nun poderoso loitador, pero as intencións de Heihachi eran máis sinistras do que Jin había poder predicir, pois o seu verdadeiro plan era facer a Jin suficientemente poderoso para levar a Ogre ante el.

Eventualmente, Heihachi anunciou o King of Iron Fist Tournament 3 modo para atraer a Ogre abertamente.
Potential Breakup Song

"**Potential Breakup Song**" é o single número 29 da cantante xaponesa Ami Suzuki, lanzado o 28 de novembro do ano 2007 baixo o selo avex trax e producido por Max Matsuura. A canción usouse na película de terror xaponesa "*X-Cross*", onde Suzuki tiña un papel principal, xunto coa versión orixinal de Aly & AJ. O single foi arranxado polo DJ xaponés Sugiurumm e ten un toque de club máis forte que a versión orixinal. En xuño de 2008 anunciouse que este single sería o derradeiro da serie "*joins*".

## Lista de temas 
## Posición nas listas
Around the World (sinxelo)

"**Around the World**" é o single número 19 da cantante xaponesa Ami Suzuki, lanzado o 12 de outubro do ano 2005 baixo o selo avex trax e producido por Max Matsuura.

## Información 
O single foi lanzado de forma simultánea co primeiro álbum de Ami Suzuki en cinco anos, titulado da mesma forma que esta canción, "Around the World". Ao ser lanzado máis que nada como apoio para ó álbum, deste single só foron editadas mil copias cun libro de fotografías especial de Ami, polo que era imposible esperar un grande éxito en vendas. Tamén só foi editado en formato CD, e foi incluído como cara B unha versión remesturada da canción "*Times*", orixinalmente presente no single "Negaigoto" e que tamén foi incluída no álbum "*Around the World*".

## Lista de temas 
## Posición nas listas
14 Andromedae

**14 Andromedae** é unha estrela xigante laranxa a aproximadamente 258 anos luz de distancia, na constelación de Andrómeda. Sospéitase que a estrela é unha posible variable. Pénsase que 14 Andromedae antigamente era unha estrela na secuencia principal tipo -A ou -F no inicio da súa vida. Dende o 2008, pénsase que un planeta extrasolar orbita ó redor da estrela, sendo un dos poucos planetas coñecidos que orbitan unha estrela evolucionada de masa intermedia.

## Sistema planetario 
No 2008, un planeta (denominado 14 Andromedae b) foi anunciado que orbitaba a estrela. O planeta atopado tiña unha masa mínima de 4,8 masas de Xúpiter e orbita nunha órbita circular que lle leva completar 186 días. O planeta é un dos máis internos descubertos orbitando unha estrela desenvolta de masa intermedia (este tipo de planetas so foran descubertos en grupos de xigantes.

### Notas 
## Véxase tamén 
### Outros artigos 
* 6 Lyncis
* 81 Ceti
* HD 167042
* Upsilon Andromedae

### Ligazóns externas 
*
Alright!

"**Alright!**" é o single número 23 da cantante xaponesa Ami Suzuki, lanzado o 17 de maio do ano 2006 baixo o selo avex trax e producido por Max Matsuura.

## Información 
Este tema é considerado pola mesma Ami un dos seus temas de verán. Para a canción contou cos arranxos de HAL, sendo esta a segunda vex que o dúo de músicos traballan con Ami despois de "*To be Free*", incluído no single de Nadal, "Little Crystal".

O vídeo musical de "*Alright!*", gravado en Saipan, é o primeiro de dous vídeos que seguen a mesma liña "*natural*", xunto con "Like a Love?". Inclusive este considerase a primeira parte dunha historia de amor, que é continuada en "*Like a Love?*". Neste vídeo musical, que é de grande simplicidade, mostrase a Ami de vacacións con dúas amigas nun lugar de veraneo, e onde o final coñece a unha persoa. A canción foi a principal cantada por Ami no a-nation do ano 2006.

## Lista de temas 
## Posición nas listas
Radio (óso)

O **radio** é o óso externo do antebrazo. Trátase dun óso longo. O radio humano ten a seguinte estrutura:

## Estrutura 
* **Epífise superior**: contén unha cúpula, un pescozo e unha tuberosidade. A cúpula artéllase co cóndilo umeral, o pescozo está rodeado polo ligamento anular (que provén do cúbito) e na tuberosidade insírese o bíceps braquial.
* **Diáfise**: presenta tres superficies e tres bordos:
** Superficie anterior: insírese o flexor longo do primeiro dedo. Por debaixo atópase o burato nutricio do óso e no terzo inferior o músculo pronador cadrado. 
** Superficie posterior: insírense o abdutor e extensor longos do primeiro dedo. Na parte máis externa áchanse as febras de inserción do músculo supinador curto.
** Superficie externa: insírense o músculo supinador curto e o músculo pronador redondo.
** Bordo interno: insírese a membrana interósea.
** Bordo anteroexterno e anterointerno.
* **Epífise inferior**: é dunha superficie moito maior ca da epífise superior. Presenta seis superficies:
** Superficie superior: continúase co resto do óso.
** Superficie inferior: artéllase co escafoide e co semilunar. Entre as dúas superficies articulares hai un relevo: crista radioescafolunar.
** Superficie anterior: insírese o pronador cadrado.
** Superficie posterior: consta de dúas zonas de paso:
*** Posterior: pasan o extensor propio do índice, extensor común dos dedos e extensor longo do polgar.
*** Posteroexterna: pasan os tendóns dos primeiro e segundo radiais externos, músculo abdutor longo do polgar e músculo extensor curto do polgar.
** Superficie interna: artéllase co cúbito.
** Superficie externa: continúase coa apófise estiloide, na que se insire o supinador longo.

## Articulacións 
*Artigo principal*: Cóbado
*Artigo principal*: Articulacións radiocubitais
* Co úmero, formando parte do cóbado.
* Co cúbito, formando as articulacións radiocubitais.

## Funcións 
* Sostén
* Pronación e supinación, grazas aos músculos: supinador longo, curto, bíceps braquial, pronador redondo e pronador cadrado.
Charles-François Daubigny

**Charles-François Daubigny**, nado o 15 de febreiro de 1817 en París e finado na mesma cidade o 19 de febreiro de 1878, foi un dos pintores da Escola de Barbizon, e é considerado un importante precursor do Impresionismo.

## Traxectoria 
Daubigny naceu no seo dunha familia de pintores. A arte foille ensinada polo seu pai, Edmond François Daubigny, e polo seu tío, o miniaturista Pierre Daubigny.

Nos seus comezos Daubigny pintaba nun estilo tradicional, pero isto cambiou a partir de 1843 cando estableceuse en Barbizon para traballar na natureza. Aínda máis importante foi o seu encontro con Camille Corot en 1852 en Optevoz (Isère). Sobre o seu famoso bote «*Botin*», que el adaptara como estudo flotante, pintou ao longo do Sena e o Oise, xeralmente na rexión ao redor de Auvers. De 1852 en diante influenciouse por Gustave Courbet.

En 1866, Daubigny visitou Inglaterra, e retornou ao devandito país en 1870 escapando dos trastornos da Guerra Franco-prusiana. En Londres coñeceu a Claude Monet, e xuntos viaxaron aos Países Baixos. De regreso en Auvers, coñeceu a Paul Cézanne, outro importante impresionista. Crese que todos estes novos artistas foron influenciados por Daubigny.

Os cadros máis finos de Daubigny foron pintados entre 1864 e 1874, na súa maioría conformados por coidadas paisaxes con árbores, ríos e algúns patos. Dise que cando a Daubigny gustábanlle as súas pinturas agregaba un pato ou dous, polo que o número de patos indicaría a maior ou menor calidade artística das súas obras. Un dos seus ditos máis coñecidos é «*Os mellores cadros non venden*», ao ver frecuentemente que os seus máis finos logros eran pouco entendidos. Daubigny é preferido principalmente polas súas vistas fluviais.
miniatura|Pintura típica de Seine e Oise, 1868

A pincelada un tanto solta, «*mal acabada*» segundo os académicos, produciu vaivéns na súa estimación; participou nos Salóns oficiais con desiguais resultados. Xa maduro, foi invitado a participar no Xurado dalgún dos devanditos certames; nalgunha ocasión renunciou a tal honor en solidariedade cos impresionistas, cuxas obras eran masivamente excluídas.

Os seus traballos máis ambiciosos son: *Paisaxe primaveral* (1857; Louvre), *Bordo de Cúrea, Morvan* (1864); *Villerville sur Mer* (1864); *Luz de lúa* (1865); *Andrsy sur Oise* (1868); e *Retorno desde a esclusa* (1878).

Produciu abundantes gravados ao augaforte, que nalgúns casos publicáronse en revistas da época.

Os seus seguidores e alumnos foron: o seu fillo Karl (quen en ocasións pintaba tan ben que os seus traballos poden confundirse cos do seu pai, aínda que poucas veces igualouno en mestría), Oudinot, Delpy e Damoye.

## Ligazóns externas
One

é o single número 30 da cantante xaponesa Ami Suzuki, lanzado o 2 de xullo do ano 2008 baixo o selo avex trax e producido por Yasutaka Nakata. No seu primeiro día á venda debutou na posición oitava da lista de Oricon, algo que non lograba dende o lanzamento dous anos antes de "Little Crystal".

## Lista de temas 
## Posición nas listas
Can't stop the DISCO

"'''Can't stop the DISCO'''" é o single número 31 da cantante xaponesa Ami Suzuki, lanzado o 24 de setembro do ano 2008 baixo o selo avex trax e producido por Yasutaka Nakata.

## Lista de temas 
### CD 
### DVD 
## Posición nas listas
Galería de imaxes de Monte Louro, Louro, Muros

Monte Louro é un lugar da parroquia de Louro e que está situado o monte Louro

Ficheiro:Monte Louro dende Arnela.jpg|Monte Louro dende Arnela
Ficheiro:Louro monte- Faro corrubedo eue.jpg|Vista da ría de Noia desde o faro de Corrubedo. Nela apréciase ao lonxe o monte Louro e moi ao lonxe, á esquerda, o monte da Moa (O Pindo), sobre o lugar de Caldebarcos
Ficheiro:Monte Louro e praia de Area Maior.jpg|Monte Louro e a praia de Area Maior
Ficheiro:LouroBarbanza.jpeg
Ficheiro:Louro, Muros.jpg
Ficheiro:Faro de Monte Louro, Louro, Muros.jpg|Faro de Monte Louro

## Véxase tamén
*Galería de imaxes de Louro, Muros
*Galería de imaxes de Muros
Tríceps braquial

O **tríceps braquial** é un músculo do membro superior, encargado da extensión do antebrazo. O tríceps humano ten as seguintes características:

## Insercións 
O músculo tríceps consta de tres porcións.
* **Superiores**: 
** Tubérculo infraglenoide da escápula para a porción longa.
** Cara posterior diafisaria do úmero para as porcións externa e interna.
* **Inferiores**: Superficie posterior da apófise olecraniana do cúbito.

## Relacións 
Forma parte do plano muscular posterior do brazo e chega ao antebrazo. Na parte posterior e inferior do úmero únense as tres porcións. Entre as dúas porcións laterais áchase a canle radial posterior ou canle de torsión do úmero, pola cal discorren nervio radial posterior, arteria umeral fonda e dúas veas satélites.

## Vascularización e innervación 
* **Vascularización**: Arteria umeral fonda
* **Innervación**: Póla do nervio radial común

## Función 
É un músculo extensor do antebrazo.

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Galería de imaxes da ría de Muros e Noia

**Imaxes da Ría de Muros e Noia**:

Ficheiro:2017 Desembocadura da Ría de Muros-Noia 01.jpg
Ficheiro:2017 Ría de Muros-Noia 03.jpg

## Noia

Ficheiro:Noia 060828 Ria.jpg
Ficheiro:Noia 060828 050.JPG
Ficheiro:Noia 060828 049.JPG
Ficheiro:Noia 060828 053.JPG

### Praia de Boa, Concello de Noia

Ficheiro:Boa, Praia, Noia, Galicia.070603-1.jpg
Ficheiro:Boa,_Praia._Noia,_Galicia.070603-2.jpg
Ficheiro:Desde_a_praia_de_Boa._Noia,_Galicia.070603-3.jpg
Ficheiro:Boa,_Praia,_Noia,_Galicia.070603-7.jpg

## Outes

Ficheiro:Outes.Galiza.02.jpg
Ficheiro:Outes.Galiza.03.jpg
Ficheiro:Outes.Galiza.05.jpg

## Esteiro, Muros

Ficheiro:Esteiro. Muros. Galiza.jpg
Ficheiro:Esteiro. Muros. Rio Maior desembocadura. Galiza 2.jpg
Ficheiro:Esteiro. Muros. Galiza.11.jpg

## Muros

Ficheiro:Ría de MUROS. Serres, Muros, Galiza.jpg|Ría de Muros dende Serres, Muros
Ficheiro:Ría de Muros, A Coruña, 20 Sept. 09.jpg|Probablemente tomada desde Abelleira, Muros
Ficheiro:Muros.Galiza.04-2008_66.jpg
Ficheiro:Muros.Galiza.04-2008 67.jpg
Ficheiro:Muros.Galiza.04-2008 57.jpg
Ficheiro:Muros.Galiza.04-2008 65.jpg
Ficheiro:Praia_de_San_Francisco_e_Monte_Louro_-_Muros_-_Galiza.jpg

## O Freixo de Sabardes, Outes

Ficheiro:Néboa na costa. Peirao do Freixo de Sabardes. Outes. Galiza.jpg
Ficheiro:Outes. O Freixo de Sabardes.Siavo. Galiza 01.jpg